અનિલ કપૂર માને છે કે કોઈ પણ છોકરી સોનમ કપૂર જેવી બની શકે છે. ‘૨૪’ની બીજી સીઝનના પ્રમોશન વખતે જ્યારે અનિલ કપૂરને એક ચાહકે તેમનાં બાળકો વિશે પૂછ્યું ત્યારે તેમણે કહ્યું હતું કે ‘સોનમ એક સામાન્ય છોકરી છે. તેને સ્ક્રીન પર અથવા તો ફોટોગ્રાફમાં જોતાં તે એક સ્ટાર જેવી લાગશે, પરંતુ તે પણ સામાન્ય દીકરીઓ જેવી જ એક છોકરી છે. કોઈ પણ છોકરી સોનમ કપૂર બની શકે છે. જ્યારે હર્ષવર્ધન એક પ્રામાણિક અને ખૂબ જ મહેનત કરનારો છોકરો છે. તે થોડો સેન્સિટિવ છે. મને એવું લાગે છે કે દરેક મમ્મી-પપ્પાને હર્ષવર્ધન જેવો દીકરો હોવો જોઈએ. મને કોઈ દિવસ એવું નથી લાગ્યું કે તે કોઈ સમસ્યા ઊભી કરી શકે. તેણે જ્યારથી ઍક્ટિંગની શરૂઆત કરી છે ત્યારથી તે તેના કામ વિશે જ વિચારે છે. આનાથી વધુ તો એક મા-બાપને શું જોઈતું હોય?’